హాంబర్గ్: కీలకమైన వాతావరణ ఒప్పందంపై అమెరికా తన మాట నెగ్గించుకుంది. పారిస్ ఒప్పందం నుంచి వైదొలగాలన్న అమెరికా నిర్ణయానికి జి-20 దేశాలు ఆమోదం తెలిపాయి. అమెరికా మెడలు వంచి తిరిగి పారిస్ ఒప్పందంలో భాగస్వామిని చేసేందుకు జి-20 సదస్సు ఒత్తిడి తేవాలన్న బ్రిటన్ ప్రధాని థెరిసా మే మాటలను సదస్సు ఆలకించలేదు. పైగా బ్రిటన్ సైతం అమెరికా నిర్ణయానికి తలూపడం గమనార్హం. జి-20 దేశాల సదస్సులో చివరి రోజైన శనివారం వాతావరణ మార్పులపై కీలకచర్చ జరిగింది. చర్చ అనంతరం 20 దేశాధినేతలు సంయుక్త ప్రకటన విడుదల చేశారు. కాగా త్వరలో బ్రిటన్లో పర్యటించి, ఆ దేశంతో అత్యంత శక్తివంతమైన వాణిజ్య ఒప్పందాన్ని కుదుర్చుకోనున్నట్లు ట్రంప్ ప్రకటించారు. బ్రిటన్ ప్రధానితో ట్రంప్ భేటీ అయ్యారు.
hamberg: keelakamaina vaataavarana oppandampai america tana maata negginchukundi. paris oppandam nunchi vaidolagaalanna america nirnayaaniki ji-20 deshaalu aamodam telipai. america medalu vanchi tirigi paris oppandamlo bhaagaswaamini chesenduku ji-20 sadassu ottidi tevalanna briton pradhaani therisa mee maatalanu sadassu aalakinchaledu. paiga briton saitam america nirnayaaniki taluupadam gamanarham. ji-20 deshaala sadassulo chivari rojaina sanivaaram vaataavarana maarpulapai keelakacharcha jarigindi. charcha anantaram 20 deshaadhinethalu samyukta prakatana vidudala chesaru. kaga twaralo britonlo paryatinchi, aa deshamtho atyanta saktivantamaina vaanijya oppandaanni kudurchukonunnatlu trump prakatinchaaru. briton pradhaanitho trump bheti ayyaru.